Most hrvatskih branitelja s upaljenim svijećama u znak sjećanja na vukovarsku tragediju
Polaganje cvijeća i paljenje svijeća povodom Dana državnosti i Povorke hrvatskog ponosa i slave 2012. godine
**Most hrvatskih branitelja iz Domovinskog rata** pješački je most u Rijeci. Jedinstveno je urbanističko rješenje u kojem su spojene koncepcije prostorne
intervencije, urbanog javnog objekta i simboličkog memorijalnog objekta. Funkcionira kao javni prostor i kao mjesto pijeteta uz koji je osiguran prostor za službene ceremonije. Premošćuje Mrtvi kanal između dvaju cestovnih mostova. Uvršten je u popis najvrjednijih mostova izgrađenih u zadnjih petnaestak godina zahvaljujući njegovoj iznimnoj oblikovnoj vrijednosti.

Povijest
--------

Grad je Rijeka 1996. godine usvojio inicijativu da se u čast branitelja izgradi spomen–obilježje.
Za lokaciju je odabran Mrtvi kanal jer su početkom 1990-ih godina upravo s Delte riječki dragovoljci odlazili na bojišta u Domovinskom ratu i izgrađen je kao simbol pobjede i zahvalnosti hrvatskim braniteljima. Most je ujedno i nastavak pješačke zone s Korza preko Trga bana Josipa Jelačića, a planiranjem javnog parka na području Sjeverne Delte, sačuvat će se povijesna sjećanja, izravno vezana za ovo područje, (Spomenik oslobođenja, Memorijalni most hrvatskih branitelja iz Domovinskog rata), a planirano je graditi i postavljati i ostale spomenike i skulpture (npr. skulpturu pape Ivana Pavla II. koji je za svoj stoti pastirski pohod izvan Rima posjetio Hrvatske gradove Rijeku, Dubrovnik, Osijek, Đakovo i Zadar. U Rijeci je noćio pet dana, a 8. lipnja 2003. na predjelu parkirališta Delta održano je svečano euharistijsko slavlje predvođeno svetim ocem Ivanom Pavlom II. ).

Nakon javnog arhitektonsko-urbanističkog natječaja projekt je izradio arhitektonski studio 3LHD iz Zagreba i prema riječima povjesničara umjetnosti Igora Žica neobičan je pokušaj izvedbe funkcionalnog spomenika. 
Most je svečano otvoren 21. prosinca 2001.

Prvotni naziv "Most hrvatskih branitelja", promijenjen je 2002. godine u "Most hrvatskih branitelja iz Domovinskog rata". Time je ispunjena želja Stožera za zaštitu digniteta Domovinskog rata i dragovoljačkih udruga kako bi se znalo kome je most zapravo posvećen.

Opis
----

Natpis na gazištu
Most hrvatskih branitelja iz Domovinskog rata malen je, ali vrlo skladno oblikovan čelični most, dugačak 48 m. 
Hodna ploha (gazište) mosta izgrađena je od rebraste ploče od slitine aluminija i magnezija. Ograda je staklena, s drvenim rukohvatima s jedne i druge strane, u kojima je skriven svjetlovod.
Na lijevoj je obali spomen-obilježje što se sastoji od dvaju armiranobetonskih plosnatih stupova visine 7,5 m, obloženih aluminijskim profilima lima kao i na hodnim plohama, a uz stupove je i mjesto za polaganje cvijeća i paljenje svijeća.

Izgradnja mosta koštala je 1 500 000 €

Nagrade
-------

Za Most hrvatskih branitelja 3LHD dobio je priznanje *Piranesi* (Piran, Slovenija), *Bauwelt* (Berlin, Njemačka), kao i nagradu najvažnijeg američkog časopisa za dizajn *I. D. Magazine*. Za isti projekt osvojili su i najvažniju hrvatsku arhitektonsku nagradu *Viktor Kovačić* za najbolju realizaciju 2001. godine. Arhitektonski studio 3LHD osvojio je i najznačajniju svjetsku nagradu za mlade arhitekte pod nazivom AR+D 2002. godine, nakon koje je britanski časopis „The Architectural Review" u ožujku 2003. organizirao predavanje pod naslovom »Dokument o mostu« u Kraljevskom udruženju britanskih arhitekata u Londonu.

Galerija slika
--------------

* 
* 
* 
* 
* 
* 
* 
* 
*

Izvori
------

1. ↑   Arhivirano 2014-03-27 na Wayback Machine-u (pristupljeno 25. studenoga 2012.)
2. ↑   Arhivirano 2014-03-27 na Wayback Machine-u (pristupljeno 25. studenoga 2012.)
3. ↑  Novi list, Most hrvatskih branitelja iz Domovinskog rata, četvrtak, 31.10.2002. (pristupljeno 18. studenoga 2012.)
4. ↑  (Hrčak) Sandra Križić Roban, Vrijeme spomenika. Skulpturalni, arhitektonski, urbanistički i drugi načini obilježavanja Domovinskog rata, Rad. Inst. povij. umjet. 34/2010. (225–240) (pristupljeno 19. studenoga 2012.)
5. ↑  www.gradimo.hr/clanak/most-hrvatskih-branitelja-u-rijeci/27999 (pristupljeno 18. studenoga 2012.)
6. ↑  Službene novine, ponedjeljak, 18. studenoga 1996. Stranica 1677- broj 27
7. ↑
8. ↑   (pristupljeno 19. studenoga 2012.)
9. ↑   (pristupljeno 19. studenoga 2012.)
10. ↑   Arhivirano 2016-03-10 na Wayback Machine-u (pristupljeno 19. studenoga 2012.)
11. ↑   (pristupljeno 19. studenoga 2012.)
12. ↑  »Službene novine Primorsko-goranske županije«, Godina XX. - broj 6. Srijeda, 29. veljače 2012.
13. ↑   (pristupljeno 18. studenoga 2012.)
14. ↑   Igor Žic, Riječki parkovi i spomenici, Sušačka revija broj 78/79
15. 1 2  „Opis Mosta branitelja s *www2.rijeka.hr*". Arhivirano iz originala na datum 2007-07-28. Pristupljeno 2014-07-26.
16. ↑   Novi list, 31.10.2002. (pristupljeno 25. studenoga 2012.)
17. ↑ . Metalni mostovi (pristupljeno 19. studenoga 2012.)
18. ↑  age 1 Završni radovi na mostovima (pristupljeno 19. studenoga 2012.)
19. ↑  www.gradimo.hr/clanak/most-hrvatskih-branitelja-u-rijeci/27999 (pristupljeno 18. studenoga 2012.)
20. ↑  „Tehnički podatci o mostu na web stranici *public space*". Arhivirano iz originala na datum 2015-12-22. Pristupljeno 2014-07-26.
21. ↑  Novi list, Svjetsko priznanje za riječki Most hrvatskih branitelja, subota, 12.10.2002. (pristupljeno 18. studenoga 2012.)
22. ↑  Novi list, Most hrvatskih branitelja predstavljen u Londonu, petak, 14.3.2003. (pristupljeno 18. studenoga 2012.)
23. ↑

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Most hrvatskih branitelja iz Domovinskog rata u Rijeci** |
|  | Wikiknjige imaju materijala na temu: ***Domovinski rat/Sadržaj/Hrvatske postrojbe/Primorsko-goranska županija*** |